ТОЧКИ ЗА ОТКРИТО ОБСЪЖДАНЕ[[1]](#footnote-1)

**Страница**

ОБСЪЖДАНИЯ НА ЗАКОНОДАТЕЛНИ АКТОВЕ

ТОЧКИ A (док. 8553/15 PTS A 33)

1. Регламент на Европейския парламент и на Съвета за изменение на регламенти на Съвета (ЕО) № 850/98, (ЕО) № 2187/2005, (ЕО) № 1967/2006, (ЕО) № 1098/2007, (ЕО) № 254/2002, (ЕО) № 2347/2002 и (EО) № 1224/2009, и регламенти (ЕС) № 1379/2013 и (ЕС) № 1380/2013 на Европейския парламент и на Съвета
по отношение на задължението за разтоварване на сушата, и за отмяна на Регламент (ЕО) № 1434/98 на Съвета [първо четене] (ЗА + И) 3

2. Предложение за регламент на Европейския парламент и на Съвета за изменение на Регламент (ЕО) № 515/97 от 13 март 1997 г. относно взаимопомощта между административните органи на държавите членки и сътрудничеството между последните и Комисията по гарантиране на правилното прилагане на законодателството в областта на митническите и земеделските въпроси [първо четене] 4

3. Регламент на Съвета за разширяване спрямо неучастващите държави членки на приложението на Регламент (ЕС) № 331/2014 за създаване на програма за обмен, помощ и обучение за защита на еврото срещу фалшифициране (програма „Перикъл 2020) 4

ТОЧКИ Б (док. 8422/15 OJ CONS 23 AGRI 229 PECHE 146)

4. Предложение за регламент на Европейския парламент и на Съвета относно биологичното производство и етикетирането на биологични продукти, за изменение на Регламент (ЕС) № XXX/XXX на Европейския парламент и на Съвета [Регламент относно официалния контрол] и за отмяна на Регламент (ЕО) № 834/2007 на Съвета [първо четене] 4

\*

\* \*

**ОБСЪЖДАНИЯ НА ЗАКОНОДАТЕЛНИ АКТОВЕ**

***(открито обсъждане съгласно член 16, параграф 8 от Договора за Европейския съюз)***

ТОЧКИ А

**1.** **Регламент на Европейския парламент и на Съвета за изменение на регламенти на Съвета (ЕО) № 850/98, (ЕО) № 2187/2005, (ЕО) № 1967/2006, (ЕО) № 1098/2007, (ЕО) № 254/2002, (ЕО) № 2347/2002 и (EО) № 1224/2009, и регламенти (ЕС) № 1379/2013 и (ЕС) № 1380/2013 на Европейския парламент и на Съвета по отношение на задължението за разтоварване на сушата, и за отмяна на Регламент (ЕО) № 1434/98 на Съвета [първо четене] (ЗА + И)**

PE-CONS 11/15 PECHE 67 CODEC 224

Съветът одобри позицията на Европейския парламент на първо четене и предложеният акт беше приет съгласно член 294, параграф 4 от Договора за функционирането на Европейския съюз (правно основание: член 43, параграф 2 от ДФЕС).

**Изявление на делегацията на Дания**

„Въпреки че приветства предстоящото влизане в сила на регламента „омнибус“, Дания изразява дълбокото си съжаление, че в хода на преговорите по предложението за регламента „омнибус“ не можа да се стигне до хоризонтално решение на въпроса за вписването в риболовния дневник на задържания на борда несортиран пелагичен и промишлен улов на прясна риба (въпроса за улова в насипно състояние). Решението на въпроса в регламента „омнибус“ щеше да гарантира спешно необходимото бързо хоризонтално решение. Дания ще продължи да работи приоритетно за намиране на хоризонтално и бързо решение на въпроса за „насипното“ състояние, което да обхване изцяло риболова в насипно състояние в съответните води.

Предвид липсата на хоризонтално решение на въпроса за „насипното“ състояние, Дания приветства решението за Балтийско море, включено в общия подход на Съвета относно предложението за създаване на многогодишен план за запасите от треска, херинга и цаца в Балтийско море и за риболовните дейности, свързани с тези запаси (док. 8176/15) като много важна крачка напред.“

**Изявление на Комисията**

„Комисията тълкува разпоредбата в член 1, параграф 11, точка 2, в член 2, параграф 6, точка 1а и в член 3, параграф 4, буква 1б от настоящия регламент по отношение на мерките за улесняване на съхранението и намирането на реализация на улова на маломерна риба, след като той бъде разтоварен на сушата, като приложима само в случаите, когато тези мерки са подходящи и необходими.“

**2.** **Предложение за регламент на Европейския парламент и на Съвета за изменение на Регламент (ЕО) № 515/97 от 13 март 1997 г. относно взаимопомощта между административните органи на държавите членки и сътрудничеството между последните и Комисията по гарантиране на правилното прилагане на законодателството в областта на митническите и земеделските въпроси [първо четене]**

* Политическо споразумение

7506/1/15 REV 1 UD 53 AGRI 155 ENFOCUSTOM 22 CODEC 412

+ REV 1 COR 1

7565/1/15 REV 1 UD 55 AGRI 160 ENFOCUSTOM 23 CODEC 423

одобрено от Корепер (І част) на 22.4.2015 г.

Съветът одобри политическо споразумение по предложението за регламент, изложено в док. 7565/1/15 REV 1 + REV 1 COR 1, и постигна съгласие политическото споразумение да бъде представено за разглеждане от юрист-лингвистите преди официалното приемане от Съвета на позицията му на първо четене.

**3.** **Регламент на Съвета за разширяване спрямо неучастващите държави членки на приложението на Регламент (ЕС) № 331/2014 за създаване на програма за обмен, помощ и обучение за защита на еврото срещу фалшифициране (програма „Перикъл 2020)**

16616/13 GAF 51 FIN 830 CADREFIN 323

+ COR 1 (et)

Съветът прие посочения по-горе регламент на Съвета (правно основание: член 352 от Договора за функционирането на Европейския съюз).

ТОЧКИ Б

**4.** **Предложение за регламент на Европейския парламент и на Съвета относно биологичното производство и етикетирането на биологични продукти, за изменение на Регламент (ЕС) № XXX/XXX на Европейския парламент и на Съвета [Регламент относно официалния контрол] и за отмяна на Регламент (ЕО) № 834/2007 на Съвета [първо четене]**

*Междуинституционално досие: 2014/0100 (COD)*

* Общ подход

8576/15 AGRILEG 102 CODEC 651

Съветът обсъди компромисни текстове, които бяха предварително разпространени от председателството (8576/15 и 8322/15), с оглед постигането на общ подход. Възгледите на делегациите все още бяха разделени, по-специално по двата основни въпроса: наличието на неразрешени вещества в биологичните продукти и честотата на проверките.

Председателството не успя да получи подкрепата на някои делегации.

То ще насърчава по-нататъшните обсъждания в Специалния комитет по селско стопанство с оглед да се получи подкрепата на квалифицирано мнозинство от делегациите, което ще позволи да се постигне общ подход на заседанието на Съвета през юни.

1. Обсъждания на законодателни актове на Съюза (член 16, параграф 8 от Договора за Европейския съюз), други обсъждания, открити за обществеността, и открити дебати (член 8 от Процедурния правилник на Съвета). [↑](#footnote-ref-1)